ኣይተ መረሳ፡ በቲ ናይ ማእኸል ሃገር ጸለመን ጥቕዓትን ክበጽሖ ከሎ፡ እቲ ትግራዋይ ብሕዚ ናትና ህልዉና ኣብ ዲሞክራሲያዊት ኢትዮጵያ እምበር ዲሞክራሲ ኣብ ዘይብላ ኢትዮጵያ ክኸዉን ኣይኽእልን፡ ይብል ኣሎ። ኢትዮጵያ፡ ንደሕንነት ተጋሩ ዘይትከላኸል እንተኾይና ግና እቲ ሕገ መንግስቲ'ዉን ግልጺ'ዩ፤ መሰል ዓርሰ ዉሳነ ክሳብ ምግጻል ይብል። ብዚ ምኽንያት፡ ኣብ ትግራይ ፌደራላዊ ፖለቲካዊ ኣተሓሳስባ ዝድግፍ ወለዶ ኣሎ፤ ኢትዮጵያ ዝኣተወቶ መብጽዓ ዘይትሕሉ እንተኾይና ግን ናጻ ትግራይ ዝብልን ኣግኣዝያን ዝበሃሉን ሓሳባዊ ምንቅስቓሳት ኣለዉ። ስለዝኾነ፡ መንግስቲ መሰረታዊ ረብሓ ትግራይ (ልምዓት፣ ዓርሰ ምሕደራን ምስ ኤርትራ ዝህልወና ርክብን) ዝሕሉ መንግስቲ ክኸዉን ኣለዎ። እቲ መንእሰይ፡ ቑጽርና ዉሑድ'ዩ፤ ጸላእትና ድማ ብዙሓት'ዮም። ንህልዉናን መዓርነትናን ክንብል ሓድነት ኢትዮጵያ ንድግፍ፡ እንተዘይኾይኑ ናጻ ትግራይ ምባሉ ዘዉቅስ ኣይኮነን ፤ እኳ ድኣስ ኣጆኻ'ዩ ክበሃል ዝግብኦ። ምንጪ ስእሊ, Getty Images ቢቢሲ፡ምስ ኤርትራ ተጀሚሩ ዘሎ ርክብ መልክዑ እንታይ'ዩ?
